REGLAMENT DE RÈGIM INTERN DEL DEPARTAMENT DE MATEMÀTIQUES DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4029)
  + [Valencià](/va/acuerdo/4029)






Selector de idioma

Leer

* [Español](/es/acuerdo/4029)
* [Valencià](/va/acuerdo/4029)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DEL DEPARTAMENT DE MATEMÀTIQUES DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==============================================================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DEL DEPARTAMENT DE MATEMÀTIQUES DE LA UNIVERSITAT D'ALACANT

Data d'aprovació
:   25/01/2017

Data de publicació
:   30/01/2017

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=4029.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4029)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4029)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DEL DEPARTAMENT DE MATEMÀTIQUES DE LA UNIVERSITAT D'ALACANT&url=https://www.boua.ua.es/va/acuerdo/4029)

**Títol:** REGLAMENT DE RÈGIM INTERN DEL DEPARTAMENT DE MATEMÀTIQUES DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 25 de gener de 2017

REGLAMENT DE RÈGIM INTERN DEL DEPARTAMENT DE MATEMÀTIQUES DE LA UNIVERSITAT D’ALACANT

ÍNDEX

TÍTOL PRELIMINAR

Art. 1. Naturalesa

Art. 2. Competències

Art. 3. Composició

Art. 4. Còmputs i terminis

TÍTOL I: ÒRGANS DEL DEPARTAMENT

Art. 5. Òrgans del Departament

CAPÍTOL I: ÒRGANS COL·LEGIATS

SECCIÓ 1a: CONSELL DE DEPARTAMENT

Art. 6. Competències

Art. 7. Composició

Art. 8. Convocatòria d'eleccions

Art. 9. Procediment electoral

Art. 10. Comissió Electoral

SECCIÓ 2a: COMISSIÓ PERMANENT DEL CONSELL DE DEPARTAMENT

Art. 11. Competències

Art. 12. Composició

SECCIÓ 3a: FUNCIONAMENT DELS ÒRGANS COL·LEGIATS

Art. 13. Règim de sessions del Consell de Departament

Art. 14. Règim de sessions de la Comissió Permanent del Consell de Departament

Art. 15. Règim jurídic i funcionament dels òrgans col·legiats

CAPÍTOL II: ÒRGANS UNIPERSONALS

SECCIÓ 1a: DIRECTOR/A DEL DEPARTAMENT

Art. 16. Competències

Art. 17: Elecció

Art. 18. Mandat, remoció, nomenament i cessament

SECCIÓ 2a: SUBDIRECTOR/A DEL DEPARTAMENT

Art. 19. Nomenament, substitució i cessament

Art. 20. Funcions

SECCIÓ 3a: SECRETARI/ÀRIA DEL DEPARTAMENT

Art. 21 Nomenament, substitució i cessament

Art. 22. Funcions

TÍTOL II: RÈGIM ECONÒMIC I FINANCER

Art. 23. Mitjans materials

Art. 24. Gestió pressupostària

TÍTOL III: REFORMA DEL REGLAMENT

Art. 25. Reforma del reglament

DISPOSICIONS TRANSITÒRIES

Primera. Mandat dels membres del Consell de Departament

DISPOSICIÓ FINAL

TÍTOL PRELIMINAR

\_\_\_\_\_\_\_\_\_\_\_\_\_\_

Article 1. Naturalesa

El Departament de Matemàtiques adscrit a la Facultat de Ciències és la unitat de docència i investigació encarregada de coordinar els ensenyaments d'un o diversos àmbits del coneixement en un o diversos centres, d'acord amb la programació docent de la Universitat, com també de donar suport i fomentar les activitats i iniciatives docents i investigadores del professorat i d'exercir altres funcions que siguen determinades per l’Estatut de la UA i per la legislació vigent.

Article 2. Competències

Corresponen al Departament de Matemàtiques les competències següents:

a- Desenvolupar i coordinar la docència de les diferents disciplines corresponents als seus àmbits de coneixement, d'acord amb els plans d'estudi de títols oficials i l'organització docent de les facultats, escoles o centres responsables.

b- Proposar i desenvolupar ensenyaments propis de postgrau i especialització i donar suport a les activitats i iniciatives docents de les persones que l’integren.

c- Proposar i desenvolupar, si escau, ensenyaments de doctorat en els termes que establisca el Consell de Govern.

d- Impulsar la investigació pròpia i donar suport a les activitats i iniciatives investigadores dels/de les integrants.

e- Proporcionar assessorament científic, tècnic i artístic a persones físiques o entitats públiques o privades en l'àmbit de les seues competències.

f- Col·laborar en el desenvolupament de processos de millora de la qualitat docent i investigadora, com també participar en les activitats d'avaluació de la qualitat docent i investigadora del personal docent i investigador i de la prestació del servei per part del personal d'administració i serveis.

g- Promoure activitats d'extensió universitària a proposta dels membres.

h- Procurar la renovació i l'enriquiment científic, tècnic, artístic i pedagògic de les persones que l’integren.

i- Col·laborar en l'elaboració dels plans d'estudi i en la programació de les restants activitats docents que afecten els seus àmbits de coneixement.

j- Organitzar i proposar la plantilla docent i investigadora i de personal d'administració i serveis en els termes de la programació pròpia de la Universitat.

k- Participar en els procediments de selecció i promoció del personal docent i investigador, com també del personal d'administració i serveis que integre el Departament, d'acord amb el que establisca la normativa vigent i els reglaments de la Universitat.

l- Administrar el pressupost i gestionar els mitjans materials de conformitat amb la planificació econòmica i comptable de la Universitat.

m- Cooperar amb els altres òrgans i unitats de la Universitat en la realització de les seues funcions.

n- Promoure contractes amb persones, universitats o entitats públiques o privades per a la realització de treballs de caràcter científic, tècnic o artístic, com també per al desenvolupament dels ensenyaments d'especialització o activitats específiques de formació.

o- Qualsevol altra comesa assignada per les lleis, l’Estatut i els reglaments de la Universitat.

Article 3. Composició

Pertanyen al Departament de Matemàtiques:

a- El personal docent i investigador adscrit al Departament.

b- El personal investigador en formació adscrit al Departament.

c- L'alumnat matriculat en alguna de les matèries d'ensenyaments oficials impartiedes pel Departament.

d- El personal d'administració i serveis adscrit al Departament.

Article 4. Còmputs i terminis

1. Qualsevol elecció tant a representants a Consell de Departament com a director/a de Departament, com també el còmput de dies haurà de dur-se a terme necessàriament dins del període lectiu i sense que puga coincidir amb els terminis de convocatòria d'exàmens ordinaris, incloent-hi el període de matriculació.

2. En els articles en els quals es faça al·lusió al nombre de dies, el còmput es realitzarà d'acord amb el calendari lectiu establit per la Junta de Govern de la Universitat d'Alacant.

TÍTOL I: ÒRGANS DEL DEPARTAMENT

Article 5. Òrgans del Departament

El govern, la representació i l'administració del Departament s'articula a través dels òrgans següents:

a- Col·legiats:

El Consell de Departament

La Comissió Permanent del Consell de Departament

b- Unipersonals:

El/la director/a del Departament

El/la subdirector/a del Departament, si escau, sempre que procedisca la seua designació d’acord amb els criteris que establisca el Consell de Govern

El/la secretari/ària del Departament

CAPÍTOL I: ÒRGANS COL·LEGIATS

SECCIÓ 1a: CONSELL DE DEPARTAMENT

Article 6. Competències

Corresponen al Consell de Departament les competències següents:

a- Elaborar i aprovar la proposta de reglament de règim intern, com també la modificació.

b- Triar i remoure, si escau, el/la director/a.

c- Elaborar informes sobre la creació, modificació, denominació, adscripció i supressió de departaments.

d- Aprovar la proposta de modificació de les plantilles de personal docent i investigador i de personal d'administració i serveis.

e- Triar i remoure, si escau, representants del Departament en les diferents comissions del centre o de la Universitat.

f- Proposar la convocatòria de les places vacants dels cossos docents universitaris i elevar la proposta dels/de les integrants de les comissions d’acord amb el que preveu l’Estatut de la UA.

g- Participar en els procediments d'avaluació del personal docent i investigador.

h- Participar en els procediments d'avaluació, certificació i acreditació de la Universitat que afecten les seues activitats.

i- Aprovar la proposta de pressupost i la liquidació de comptes.

j- Establir les necessitats de personal i materials que siguen precises per al desenvolupament de les activitats del Departament, com també gestionar els espais i els mitjans materials de què dispose.

k- Aprovar el pla d'actuació docent i investigadora i la memòria anual del Departament abans de l'inici de cada curs acadèmic.

l- Emetre, si escau, informe d'adscripció dels/de les integrants a instituts universitaris d’investigació.

m- Distribuir l'activitat docent entre els membres i supervisar la qualitat de la docència que s'imparteix.

n- Proposar i desenvolupar ensenyaments propis de postgrau i especialització i, si escau, ensenyaments de doctorat en matèries dels seus àmbits de coneixement o en col·laboració amb altres departaments, instituts universitaris d’investigació o altres centres.

o- Conèixer, coordinar i difondre les activitats investigadores de les persones que integren el Departament.

p- Informar preceptivament i proposar la designació d'integrants de les comissions avaluadores per a l'obtenció del grau de doctor/a en els programes de doctorat en els quals participe el Departament.

q- Proposar, amb l’informe previ del Consell de Govern, el nomenament de col·laboradors honorífics amb funcions de suport i assistència a l'ensenyament, com també per a realitzar tasques d’investigació entre especialistes de reconeguda competència que acrediten experiència professional fóra de l'àmbit acadèmic universitari.

r- Emetre informe sobre la concessió de llicències per estudis al professorat per a realitzar activitats docents o investigadores vinculades a una universitat, institut o centre d’investigació, nacional o estranger.

s- Conèixer, mitjançant l'informe del/de la director/a, l'estat d'execució del pressupost assignat pel Consell de Govern de la Universitat.

t- Qualsevol altra que atribuïda per la normativa vigent.

Article 7. Composició

1. El Consell de Departament, òrgan de govern d’aquest, està format per:

a- Membres nats: tot el personal docent i investigador doctor i el personal docent i investigador amb vinculació permanent al Departament, que constituirà el 75 per 100 del Consell.

b- Membres representants dels diferents col·lectius, que constituiran el 25 per 100 restant, d'acord amb la distribució següent:

10 per 100 triat per i entre el personal docent i investigador sense vinculació permanent i el personal investigador en formació.

10 per 100 triat per i entre estudiants matriculats en les assignatures d'estudis oficials que impartisca el Departament.

5 per 100 triat per i entre el personal d'administració i serveis destinat en el Departament.

Les fraccions iguals o superiors a 0,50 que resulten del repartiment es corregiran per excés i les inferiors per defecte.

En tot cas, es garantirà almenys un/a representant per cada col·lectiu.

2. La part electiva del Consell de Departament es renovarà sempre, abans de l'elecció del/de la director/a del Departament, mitjançant eleccions convocades a aquest efecte pel/per la director/a, d’acord amb el que disposa aquest Reglamento i, en els aspectes no previstos, en la normativa pròpia de la Universitat que siga aplicable.

Article 8. Convocatòria d'eleccions a representants en el Consell de Departament

1. L'elecció de representants es realitzarà mitjançant sufragi universal, lliure, igual, directe i secret, i es durà a terme necessàriament dins del període lectiu i sense que puga coincidir amb els terminis de convocatòria d'exàmens ordinaris, incloent-hi el període de matriculació.

El sufragi és un dret personal i indelegable.

2. Seran electors/es i elegibles els/les integrants del Departament que, en el seu respectiu àmbit, es troben en servei actiu i efectiu, estiguen adscrits o matriculats per la modalitat de matrícula ordinària.

3. Cap persona podrà exercir el dret de sufragi actiu i passiu en més d'un cos i, si escau, circumscripció electoral. Els/les electors/es que pertanguen a més d'un hauran de comunicar a la Comissió Electoral, en el termini establit, l'adscripció al cos en el qual desitgen exercir el seu dret de sufragi. Altrament, la Comissió Electoral, d'ofici, adscriurà l'elector/a al cos i circumscripció menys nombrós entre els quals forme part.

4. Les eleccions a representants seran convocades un mes abans de l’acabament del mandat del/de la director/a, en sessió del Consell de Departament, durant la qual s'aprovarà el calendari electoral i es procedirà al sorteig dels/de les integrants de la Comissió Electoral.

5. El calendari electoral inclourà les dates i terminis següents:

a- Data d'exposició pública del cens electoral provisional.

b- Termini d'adscripció a un cos o circumscripció electoral per a electors/es que pertanguen a més d'un.

c- Termini de presentació de reclamacions contra el cens provisional.

d- Data de publicació del cens definitiu.

e- Termini de presentació de candidatures.

f- Data de proclamació provisional de candidats/es.

g- Termini de presentació de reclamacions contra l'acte de proclamació provisional de candidats/es.

h- Data de proclamació definitiva de candidats/es.

i- Termini de campanya electoral.

j- Data de la jornada de votació i horari.

k- Data de proclamació provisional de candidats/es electes.

l- Termini de presentació de reclamacions contra l'acte de la proclamació provisional de candidats/es electes.

m- Data de proclamació definitiva de candidats/es electes.

6. La convocatòria d'eleccions, juntament amb el calendari electoral, es farà pública en la pàgina web del Departament i serà remesa al Consell d'Estudiants.

Article 9. Procediment electoral

1. Els membres de la Comissió Electoral, titulars i suplents, es reuniran abans de l'inici de la votació a fi de la seua constitució en mesa electoral. Els/les suplents substituiran els/les respectius/ves titulars en cas d'absència.

Si per incompareixença d'alguns dels membres de la mesa electoral no fóra possible la constitució, els/les qui es troben presents podran designar les persones més idònies i sempre que fóra possible dins del mateix col·lectiu per a garantir el bon desenvolupament de l'elecció, o encomanar aquesta designació al/a la director/a del Departament.

2. Quan el nombre de representants que calga triar siga igual o superior al del conjunt d'electors/es, els/les integrants del col·lectiu en el qual es donen aquestes circumstàncies seran proclamats/des, per la Comissió Electoral, membres del Consell de Departament.

3. Quan el nombre de candidatures presentades siga igual o inferior al nombre de representants que calga triar no serà necessari realitzar la votació i resultaran proclamats com a membres del Consell de Departament aquests/es candidats/es.

4. Quan dos o més candidats/es obtinguen el mateix nombre de vots, es donarà preferència per a la seua proclamació com a membre del Consell de Departament la persona que estiga més temps vinculada a la Universitat d'Alacant al cos electoral pel qual ha presentat la candidatura. En el cas de l'alumnat, serà triat el de major edat.

Article 10. Comissió Electoral

1. La Comissió Electoral estarà formada per un/a professor/a amb vinculació permanent a la Universitat, que exercirà de president/a, un membre del personal d'administració i serveis, que serà el/la secretari/ària i un/a estudiant, que actuarà com a vocal, tots/es adscrits al Departament.

Els membres de la Comissió Electoral, com també els/les suplents, seran designats/des mitjançant sorteig públic que tindrà lloc en el Consell de Departament.

2. Els membres de la Comissió Electoral són inelegibles, excepte renúncia. En aquest cas, seran substituïts pel/per la suplent que corresponga.

Quan hi haja impossibilitat manifesta de substitució entre integrants d'un determinat col·lectiu, el/la director/a del Departament podrà variar la composició de la Comissió Electoral i realitzar un nou sorteig per a la designació dels membres.

Les competències de la Comissió Electoral són:

a- Publicar el cens provisional d'electors/es.

b- Resoldre, si escau, les reclamacions contra el cens provisional i aprovar el cens definitiu.

c- Determinar el nombre de representants que cal triar en cada col·lectiu i, si escau, circumscripció electoral, de forma directament proporcional als percentatges establits en l'article 6.

d- Proclamar provisionalment les candidatures presentades, una vegada comprovades les causes d'inelegibilitat.

e- Resoldre, si escau, les reclamacions contra la proclamació provisional de candidats/es i procedir a la proclamació definitiva.

f- Constituir la mesa electoral el dia fixat per a l'acte de la votació.

g- Proclamar provisionalment els/les candidats/es electes.

h- Resoldre, si escau, les reclamacions contra la proclamació provisional de candidats/es electes i procedir a la proclamació definitiva.

i- Interpretar i aplicar la normativa electoral i qualsevol altra que se’n derive per a l'adequat desenvolupament dels procediments electorals.

3. La Comissió Electoral tindrà la seu en la secretaria del Departament, on es remetran les consultes i reclamacions dirigides a aquesta.

4. Els acords de la Comissió Electoral s'adoptaran per majoria simple. El quòrum necessari per a la constitució de la Comissió Electoral requerirà la presència d'almenys dos dels membres.

5. Els acords de la Comissió Electoral són recurribles en alçada davant el/la rectora de la Universitat d'Alacant.

6. Una vegada acabat el procés electoral, la Comissió Electoral remetrà a la secretaria del Departament tota la documentació derivada per a l’arxiu i custòdia.

SECCIÓ 2a: COMISSIÓ PERMANENT DEL CONSELL DE DEPARTAMENT

Article 11. Competències

Les competències de la Comissió Permanent seran les que delegue el Consell de Departament. No seran delegables les establides en els apartats a), b), c) d), e), i), m) i n) de l'article 5 d'aquest reglament.

Article 12. Composició

La Comissió Permanent del Consell de Departament estarà formada per:

- El/la director/a del Departament.

- El/la secretari/ària del Departament.

- Un/a representant del personal d'administració i serveis, que serà triat/da per i entre integrants d'aquest col·lectiu.

- Un/a representant de l'alumnat, que serà triat/da per i entre integrants d'aquest col·lectiu.

- Un/a representant del personal docent i investigador no doctor i becaris d’investigació, que serà triat/da per i entre integrants d'aquest col·lectiu.

- Un/a representant del personal docent i investigador doctor de l'àrea de coneixement d'Àlgebra, que serà triat/da per i entre integrants d'aquest col·lectiu.

- Un/a representant del personal docent i investigador doctor de l'àrea de coneixement d'Anàlisi Matemàtica, que serà triat/da per i entre integrants d'aquest col·lectiu.

- Un/a representant del personal docent i investigador doctor de l'àrea de coneixement d'Estadística i Investigació Operativa, que serà triat/da per i entre integrants d'aquest col·lectiu.

- Un/a representant del personal docent i investigador doctor de l'àrea de coneixement de Geometria i Topologia, que serà triat/da per i entre integrants d'aquest col·lectiu.

La totalitat d'integrants de la Comissió Permanent del Consell de Departament serà triada entre els qui formen part del Consell de Departament.

SECCIÓ 3a: FUNCIONAMENT DELS ÒRGANS COL·LEGIATS

Article 13. Règim de sessions del Consell de Departament

El Consell de Departament es reunirà:

a- En sessió ordinària, almenys dues vegades al semestre.

b- En sessió extraordinària sempre que siga convocat pel/per la director/a, a iniciativa pròpia o quan ho sol·licite, almenys, una cinquena part dels membres.

Presidirà les sessions el/la director/a del Departament i realitzarà les funcions de secretaria el/la secretari/ària del Departament.

Article 14. Règim de sessions de la Comissió Permanent del Consell de Departament

La Comissió Permanent del Consell de Departament es reunirà tantes vegades com siga necessari, a instàncies del/de la director/a o quan ho sol·licite, almenys, una cinquena part dels membres.

Presidirà les sessions el/la director/a del Departament, i realitzarà les funcions de secretaria el/la secretari/ària del Departament.

Article 15. Règim jurídic i funcionament dels òrgans col·legiats

1. La convocatòria dels òrgans col·legiats, que es comunicarà preferentment per via electrònica, correspondrà al/a la president/a i haurà de notificar-la assegurant la recepció per part dels membres amb una antelació mínima de quaranta-vuit hores, excepte els casos d'urgència.

La convocatòria haurà de contenir l'ordre del dia de la sessió i la informació sobre els temes objecte d’aquesta estarà a la disposició dels membres en igual termini.

L'ordre del dia serà fixat pel/per la president/a, tenint en compte, si escau, les peticions dels altres membres formulades amb la suficient antelació.

El/la president/a inclourà obligatòriament en l'ordre del dia els temes que li hagen sigut presentats per escrit, amb suficient antelació, per un mínim d'un deu per cent dels membres del Consell.

2. Excepte disposició contrària d'aquest reglament, el quòrum per a la vàlida constitució dels òrgans col·legiats a l’efecte de celebració de sessions, deliberacions i presa d'acords requerirà la presència del/de la president/a i del/de la secretari/ària o, si escau, de les persones que els substituïsquen, i de la meitat almenys de la resta de components, en primera convocatòria.

Si no hi haguera quòrum, l'òrgan col·legiat es constituirà en segona convocatòria mitja hora després de l'assenyalada per a la primera. A l'efecte de l'apartat anterior, n’hi haurà prou amb la presència del/de la president/a i del/de la secretari/ària, o dels/de les seus/es substituts/es, i l'assistència de la tercera part dels membres de l'òrgan.

A l'efecte d'establir quòrum per a la vàlida constitució de l'òrgan com també les majories per a l'adopció d'acords es considerarà present qui haja exercit la delegació.

3. Els acords seran adoptats per la majoria simple dels/de les assistents a la sessió, excepte aquells casos en què la normativa vigent preveja una altra majoria.

Excepte previsió expressa en contrari en la normativa vigent, les referències al règim d'acords es computaran tenint en compte el nombre de membres que a cada moment componguen l'òrgan.

No podrà ser objecte de deliberació o acord cap assumpte que no aparega en l'ordre del dia de la sessió, llevat que estiga present la totalitat d'integrants de l'òrgan col·legiat i siga declarada la urgència de l'assumpte pel vot favorable de la majoria absoluta.

4. Els membres de l'òrgan col·legiat podran fer constar en acta el vot contrari a l'acord adoptat, l’abstenció o el sentit del vot favorable, i els motius que ho justifiquen. Podran així mateix sol·licitar la transcripció íntegra de la seua intervenció o proposta, sempre que s'aporte en l'acte o en el termini que assenyale el/la president/a el text que es corresponga fidelment amb la intervenció o proposta, i es farà així constar en acta o s’hi adjuntarà còpia.

Els qui discrepen de l'acord adoptat podran formular vot particular per escrit en el termini de quaranta-vuit hores, que s'incorporarà al text aprovat.

Les votacions seran a mà alçada. No obstant això, la votació serà secreta quan es tracte d'elecció de persones o quan així ho sol·licite una cinquena part, almenys, d'assistents.

5. Excepte disposició en contrari en la normativa vigent, qualsevol membre podrà delegar el dret en altra persona que integre l’òrgan.

La delegació haurà de constar per escrit i notificar-se al/a la president/a de l'òrgan en el moment de la constitució de la sessió.

El funcionament dels òrgans col·legiats s'ajustarà, en tot cas, a allò que estableix el capítol VII de l'Estatut de la Universitat d'Alacant.

CAPÍTOL II: ÒRGANS UNIPERSONALS

SECCIÓ 1a: DIRECTOR/A DEL DEPARTAMENT

Article 16. Competències

1. Corresponen al/a la director/a del Departament les competències següents:

a- Representar el Departament, dirigir-lo i coordinar-ne la gestió ordinària.

b- Convocar i presidir les reunions del Consell de Departament i de la Comissió Permanent, assegurar el compliment de les lleis i d’aquest reglamento, dirigir i moderar les deliberacions, com també suspendre-les quan aprecie que concorre causa justificada.

c- Executar els acords adoptats pel Consell de Departament.

d- Informar al Consell de Departament dels acords adoptats i de les actuacions seguides per la Comissió Permanent.

e- Supervisar l'execució dels plans d'activitats que ha de desenvolupar el Departament i elaborar la memòria anual d’aquestes.

f- Vetlar pel compliment de la dedicació del personal docent i investigador.

g- Dirigir l'activitat del personal d'administració i serveis adscrit al Departament.

h- Proposar al/a la rector/a el nomenament del/de la secretari/ària i, si escau, del/de la subdirector/a.

i- Informar al Consell de Departament, almenys semestralment, de l'estat d'execució del pressupost assignat pel Consell de Govern de la Universitat d'Alacant.

j- Qualsevol altra funció que li atribuïsca aquest reglamento, la legislació vigent i l'Estatut de la Universitat d'Alacant, com també les que puguen ser delegades pel Consell de Departament.

2. En cas de vacant, absència, malaltia o altra causa legal, les funcions del/de la director/a seran assumides pel/per la subdirector/a del Departament. Quan el Departament no tinga aquesta figura, aquestes funcions seran assumides pel/per la secretari/ària.

Article 17. Elecció

1. El Consell de Departament triarà el/la director/a entre el professorat doctor a temps complet amb vinculació permanent a la Universitat.

2. L'elecció del/de la director/a de Departament serà per votació nominal i secreta. El vot serà personal i indelegable.

3. Set dies lectius després d'haver conclòs la renovació de representants en el Consell de Departament, s'iniciarà el procés d'elecció de director/a d'acord amb el calendari prèviament establit.

4. Els membres de la Comissió Electoral, titulars i suplents, es reuniran abans de l'inici de la votació a fi constituir la mesa electoral. Els/les suplents substituiran els/les respectius/ves titulars en cas d'absència.

La mesa electoral resoldrà les reclamacions que puguen ocasionar-se en la votació, escrutini i proclamació del/de la candidat/a electe/a i adoptarà les mesures precises per a garantir el secret de la votació.

Actuarà de president/a d'aquesta sessió del Consell de Departament el/la president/a de la mesa electoral.

El calendari per a l'elecció del/de la director/a comprendrà les dates següents:

a) Termini de presentació de candidatures.

b) Data de proclamació provisional de candidats/es.

c) Termini de presentació de reclamacions contra l'acte de proclamació provisional de candidats/es.

d) Data de proclamació definitiva de candidats/es.

e) Termini de campanya electoral.

f) Data i durada de la jornada de votació.

g) Data de proclamació provisional del/de la candidat/a electe/a.

h) Termini de presentació de reclamacions contra l'acte de proclamació provisional de candidat/a electe/a.

i) Data de proclamació definitiva del/de la candidat/a electe/a.

Els terminis de reclamacions comprendran com a mínim dos dies lectius. La data de la jornada de votació es fixarà amb posterioritat a la data d’acabament del mandat anterior sempre que les eleccions no tinguen caràcter anticipat o a la data que s'indique en el cessament o renúncia.

5. Una vegada acabada la votació, la mesa electoral procedirà a l'escrutini, que tindrà caràcter públic. Es farà públic el resultat en la pàgina web del Departament.

6. Resultarà triat el/la candidat/a que obtinga el major nombre de vots. Els casos d'empat es resoldran a favor del/de la candidat/a de major categoria en els cossos docents universitaris i, de persistir la igualtat, a favor del/de la de més antiguitat en la Universitat d'Alacant en el corresponent cos.

7. Si no s’hi presentara cap candidat/a, el/la director/a cessant o qui exercisca les funcions continuarà exercint-les. En aquest cas, s'efectuarà una nova convocatòria per a l'elecció de director/a en el termini màxim de trenta dies lectius.

Article 18. Mandat, remoció, nomenament i cessament

1. El mandat del/de la director/a serà de dos anys, i serà possible la reelecció una única vegada.

2. El/la director/a del Departament podrà ser remogut/da pel Consell de Departament. La moció de censura haurà de ser presentada, almenys, per una cinquena part de les persones que integren el Consell, i requerirà per a l’aprovació el vot favorable de la majoria absoluta d'integrants que el formen. Seran aplicables en aquests casos les revisions complementàries contingudes en l'article 83 de l'Estatut de la UA.

3. El nomenament i el cessament del/de la director/a, d'acord amb les propostes del Consell de Departament, corresponen al/a la rector/a.

SECCIÓ 2a: SUBDIRECTOR/A DEL DEPARTAMENT

Article 19. Nomenament i cessament

1. El/la subdirector/a, quan corresponga la seua designació d’acord amb els criteris que establisca el Consell de Govern de la UA, serà nomenat/da pel/per la rector/a, a proposta del/de la director/a de Departament, entre el professorat que complisca els requisits per a ser director/a.

2. El/la subdirector/a cessarà en el càrrec a petició pròpia, a proposta del/de la director/a o quan concloga el mandat d'aquest/a. En aquest últim supòsit, continuarà en el càrrec interinament mentre que no es produïsca el nomenament del/de la nou/nova director/a.

Article 20. Funcions

El/la subdirector/a col·laborarà amb el/la director/a en el govern i la direcció del Departament i exercirà les funcions que li assigne o delegue, i el substituirà en cas de vacant, absència o malaltia.

SECCIÓ 3a: SECRETARI/ÀRIA DEL DEPARTAMENT

Article 21. Nomenament, substitució i cessament

1. El/la secretari/ària serà nomenat/da pel/per la rector/a, a proposta del/de la director/a del Departament, entre el professorat a temps complet adscrit a aquest.

2. En cas de vacant, absència o malaltia, el/la secretari/ària serà substituït/da pel personal docent i investigador de menor edat del Consell de Departament.

3. El/la secretari/ària cessarà en el càrrec a petició pròpia, a proposta del/de la director/a o quan concloga el mandat d'aquest. En aquest últim supòsit, continuarà en el càrrec interinament mentre que no es produïsca el nomenament del/de la nou/nova director/a.

Article 22. Funcions

Al/a la secretari/ària correspon l'elaboració i custòdia de les actes i documents oficials del Departament, la col·laboració en la coordinació de la gestió d’aquest, donar fe dels acords del Consell i, si escau, de la Comissió Permanent, i les funcions que poden ser-li encomanades pel/per la director/a.

TÍTOL II: RÈGIM ECONÒMIC I FINANCER

Article 23. Mitjans materials

1. El Departament comptarà amb un pressupost propi que li serà assignat directament pel Consell de Govern i en el qual es consignaran, a més d'aquells ingressos directes de la Universitat, els que procedisquen de contractes, subvencions o altres ingressos específics dels docents i investigadors del Departament, en els termes que establisca la Universitat.

2. La distribució de les disponibilitats i dotacions materials i econòmiques del Departament entre les diferents àrees de coneixement haurà de respondre als principis que, si escau, establisca sobre això el Consell de Govern i, en tot cas, atendre la respectiva activitat docent i investigadora.

3. La distribució dels espais i mitjans materials que dispose el Departament entre els membres haurà de dur-se a terme d’acord amb la respectiva activitat docent i investigadora.

Article 24. Gestió pressupostària

1. Correspon al Consell de Departament aprovar la distribució de la proposta de pressupost del Departament, com la liquidació de comptes d’aquest.

2. El pressupost serà gestionat d'acord amb el que preveu l'Estatut de la Universitat d'Alacant, com també la normativa de gestió pressupostària pròpia de la Universitat.

3. El/la director/a de Departament informarà, almenys semestralment, el Consell de Departament de l'estat d'execució del pressupost del Departament.

TÍTOL III: REFORMA DEL REGLAMENT

Article 25. Reforma del reglament

1. Aquest reglament podrà ser reformat a proposta del/de la director/a del Departament o d'un terç dels membres del Consell de Departament.

2. L'aprovació de la proposta de reforma del reglament requerirà un quòrum qualificat de la majoria absoluta de les persones que integren el Consell de Departament.

3. Una vegada aprovada, la proposta de reforma del reglamento serà elevada al Consell de Govern.

DISPOSICIONS TRANSITÒRIES

Primera. Mandat dels membres del Consell de Departament

1. En el termini de seixanta dies lectius d'entrada en vigor d’aquest reglament de règim intern, i sempre que no entre en contradicció amb els períodes lectius, s'iniciarà el procés d'elecció de tots els càrrecs que corresponga triar en els termes que es fixen en els articles 6 i 16 d'aquest reglament.

2. Sens perjudici d’això, les persones que tinguen la consideració de membres nats en el nou Estatut passaran a formar part del Consell des de l'entrada en vigor d’aquest.

DISPOSICIÓ FINAL

Aquest reglament entrarà en vigor l'endemà de la publicació en el Butlletí Oficial de la Universitat d'Alacant, després de ser aprovat pel Consell de Govern.





[Carretera Sant Vicent del Raspeig s/n  
03305 Sant Vicent del Raspeig - Alacant  
 Tel. 66 291 2484 - Fax 23 736 1617](https://www.google.es/maps/@18.095548,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12885&trk=tyah&trkInfo=tarId%2S4010639980610%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)